paragraph_text: Nastupala je na Olimpijskim igrama 2008. u Pekingu i uspjela se plasirati među 50 najboljih stolnotenisačica svijeta na svjetskoj stolnoteniskoj rang listi. Igrala je u prvoj stolnoteniskoj Bundesligi i bila važan član jednog od najačih europskih klubova Busenbach. Na Europskom prvenstvu u Rusiji 2008. godine osvojila je broncu u ekipnom dijelu i plasirala se među najboljih osam u pojedinačnom dijelu natjecanja.